Diari Oficial de la Generalitat Valenciana


Sumari del DOGV 9870, del 13-06-2024 (2024/5159)

Anunci de l'inici del procés de consulta i informació pública i suspensió de l'atorgament de llicències, de l'expedient de la modificació puntual de l'homologació de les normes subsidiàries de l'Eliana 2023, que afecta preceptes concrets de les normes urbanístiques relacionats amb les condicions de la parcel·la, les ordenances generals de l'edificació o els usos. Expedient 1471957K.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9870

Data del DOGV
:   13-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5159


Data del document
:   25-05-2024

Organisme emissor
:   Ajuntament de L'Eliana

Tipus de document
:   Anunci

Descriptors 

:   * pla d'urbanisme
    * administració local

Anunci de l'inici del procés de consulta i informació pública i suspensió de l'atorgament de llicències, de l'expedient de la modificació puntual de l'homologació de les normes subsidiàries de l'Eliana 2023, que afecta preceptes concrets de les normes urbanístiques relacionats amb les condicions de la parcel·la, les ordenances generals de l'edificació o els usos. Expedient 1471957K. [2024/5159]  
  
El Ple de l'Ajuntament, en sessió celebrada amb caràcter ordinari el dia 28 de març de 2024, ha acordat l'inici del procés de consultes a les administracions públiques afectades i a les persones interessades, de l'expedient de planejament urbanístic, que té per objecte la modificació puntual de l'homologació de les normes subsidiàries de l'Eliana, que afecten preceptes concrets de les normes urbanístiques especialment relacionats amb les condicions de parcel·la, les ordenances generals de l'edificació o els usos, i en particular que afecten els articles 5.30, 5.49, 5.51, 6.22. 6.23, 6.7, 6.14 i la secció tercera, «Condicions específiques de les subzones», del capítol quint relativa a les «Zones de vivenda adossada (ADO), subzona: Àrea avinguda del Recreo i masia de Sant Josep», pel termini de 45 dies hàbils, mitjançant anuncis en el Diari Oficial de la Generalitat Valenciana i en un diari no oficial d'àmplia difusió de la localitat. S'obrirà, a comptar des de l'endemà de la publicació en el DOGV, el període de consultes i informació pública per a la presentació d'al·legacions.  
Així mateix, s'ha acordat suspendre, en els termes de l'article 68 del TRLOTUP, la tramitació i l'atorgament de llicències urbanístiques, declaracions responsables, comunicació d'obres, segregació, instal·lació i ambientals, que tinguen a veure amb la matèria i els àmbits objecte de la modificació, excepte aquelles en les quals siguen compatibles l'antiga ordenació i la nova.  
Durant el període d'informació pública es podrà consultar la documentació en l'Ajuntament de l'Eliana, oficina d'urbanisme, situada en c/ Puríssima, núm. 12-1r pis, en horari d'oficines (de dilluns a divendres, de 08.00 a 14.00 hores), i en la pàgina web de l'Ajuntament (https://leliana.es).  
  
Cosa que es fa pública per a coneixement general, en compliment de l'article 61, del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
L'Eliana, 25 de maig de 2024.- L'alcalde president: Salvador Torrent Català.